C 252/32
RO
Jurnalul Oficial al Uniunii Europene
17.7.2023
În al doilea rând, Franța a omis să ia măsurile necesare pentru a se asigura că, în 13 aglomerări care deversează apele urbane reziduale în ape receptoare calificate drept zone sensibile, apele urbane menționate, înainte de a fi evacuate, fac obiectul unei tratări mai riguroase decât o tratare secundară sau echivalentă, în conformitate cu articolul 5 din Directiva 91/271, cu respectarea parametrilor prevăzuți în anexa I punctul B.
În al treilea rând, Franța a omis să ia măsurile necesare pentru a se asigura că, în 87 de aglomerări, stațiile de epurare a apelor urbane reziduale sunt concepute, construite, exploatate și întreținute astfel încât să garanteze un randament suficient în toate condițiile climatice normale ale locului în care sunt amplasate și că conceperea lor ține seama de variațiile sezoniere ale încărcării, în conformitate cu articolul 10 din Directiva 91/271.
În al patrulea rând, Franța a omis să ia măsurile necesare pentru a se asigura că autoritățile competente sau organismele corespunzătoare supraveghează evacuările care provin de la stațiile de tratare a apelor urbane reziduale ale celor 87 de aglomerări, pentru a verifica respectarea condițiilor din anexa I punctul B, în conformitate cu procedurile de control stabilite la anexa I punctul D, astfel cum prevede articolul 15 alineatul (1) prima liniuță din Directiva 91/271.
(1)
Directiva Consiliului din 21 mai 1991 privind tratarea apelor urbane reziduale (JO 1991, L 135, p. 40, Ediție specială, 15/vol.
2, p. 43).
Cerere de decizie preliminară introdusă de Consiglio di Stato (Italia) la 26 aprilie 2023 – Autorità per le Garanzie nelle Comunicazioni și alții/Telecom Italia SpA și alții (Cauza C-273/23, Autorità per le Garanzie nelle Comunicazioni și alții) (2023/C 252/35) Limba de procedură: italiana Instanța de trimitere Consiglio di Stato
Părțile din procedura principală Apelante: Autorità per le Garanzie nelle Comunicazioni, Ministero dello Sviluppo Economico, Telecom Italia SpA Intimate: Telecom Italia SpA, Vodafone Italia SpA, Fastweb SpA, Autorità per le Garanzie nelle Comunicazioni, Tiscali Italia SpA, BT Italia SpA
Întrebările preliminare Directiva 97/33/CE (1), în special articolul 5, și Directiva 2002/22/CE (2), în special articolul 13, aplicabile ratione temporis, precum și principiile transparenței, perturbării minime a pieței, nediscriminării și proporționalității trebuie interpretate în sensul că: a) este permis ca o reglementare națională să impună ex lege extinderea la operatorii de telefonie mobilă a obligațiilor de a contribui la finanțarea îndatoririlor inechitabile ce rezultă din furnizarea aceluiași serviciu universal, fără a condiționa această eventualitate de verificarea de către ANR a existenței unui raport concurențial sau de substituibilitate între operatorii supuși acestei îndatoriri și operatorul desemnat care furnizează acest serviciu pe aceeași piață relevantă în conformitate cu dreptul concurenței?
b) ANR-urilor le este permis, în completarea sau ca alternativă la criteriul substituibilității între serviciile de rețele fixe și mobile, pentru a verifica caracterul inechitabil al îndatoririi, să utilizeze criterii suplimentare – și, în caz afirmativ, care sunt acestea – pentru a stabili o obligație de finanțare în sarcina operatorilor de telefonie mobilă?
(1) (2)
Directiva 97/33/CE a Parlamentului European și a Consiliului din 30 iunie 1997 privind interconectarea în telecomunicații în vederea asigurării unui serviciu și a unei interoperabilități universale prin aplicarea principiilor de furnizare a unei rețele deschise (FRD) (JO 1997, L 199, p. 32).
Directiva 2002/22/CE a Parlamentului European și a Consiliului din 7 martie 2002 privind serviciul universal și drepturile utilizatorilor cu privire la rețelele și serviciile electronice de comunicații (directiva privind serviciul universal) (JO 2002, L 108, p. 51, Ediție specială, 13/vol.
35, p. 213).